CELEX: 62012CA0085
Language: da
Date: 2013-10-24 00:00:00
Title: Sag C-85/12: Domstolens dom (Femte Afdeling) af 24. oktober 2013 — LBI hf, tidligere Landsbanki Islands hf mod Kepler Capital Markets SA og Frédéric Giraux (anmodning om præjudiciel afgørelse fra Cour de cassation — Frankrig) (Præjudiciel forelæggelse — sanering og likvidation af kreditinstitutter — direktiv 2001/24/EF — artikel 3, 9 og 32 — akt fra den nationale lovgiver, hvorefter saneringsforanstaltninger gives en likvidationsprocedures retsvirkning — lovbestemmelse, der forbyder eller udsætter ethvert retsskridt mod et kreditinstitut efter et moratoriums ikrafttræden)

14.12.2013   
            
            
               DA
            
            
               Den Europæiske Unions Tidende
            
            
               C 367/6
            
         Domstolens dom (Femte Afdeling) af 24. oktober 2013 — LBI hf, tidligere Landsbanki Islands hf mod Kepler Capital Markets SA og Frédéric Giraux (anmodning om præjudiciel afgørelse fra Cour de cassation — Frankrig)
   (Sag C-85/12) (1)
   
   (Præjudiciel forelæggelse - sanering og likvidation af kreditinstitutter - direktiv 2001/24/EF - artikel 3, 9 og 32 - akt fra den nationale lovgiver, hvorefter saneringsforanstaltninger gives en likvidationsprocedures retsvirkning - lovbestemmelse, der forbyder eller udsætter ethvert retsskridt mod et kreditinstitut efter et moratoriums ikrafttræden)
   2013/C 367/09
   Processprog: fransk
   
      Den forelæggende ret
   
   Cour de cassation
   
      Parter i hovedsagen
   
   
      Sagsøger: LBI hf, tidligere Landsbanki Islands hf
   
      Sagsøgte: Kepler Capital Markets SA og Frédéric Giraux
   
      Sagens genstand
   
   Anmodning om præjudiciel afgørelse — Cour de cassation — fortolkning af artikel 3, 9 og 32 i Europa-Parlamentets og Rådets direktiv 2001/24/EF af 4. april 2001 om sanering og likvidation af kreditinstitutter (EFT L 125, s. 15) — myndigheder med kompetence til at træffe saneringsforanstaltninger og foranstaltninger til indledning af en likvidationsprocedure over for kreditinstitutter — administrative eller retslige myndigheder — om foranstaltninger, som følger direkte af en EFTA-medlemsstats lovgivning, kan antages — lov, der finder anvendelse på verserende retssager om aktiver tilhørende et kreditinstitut beliggende i en anden medlemsstat — retsvirkningerne for anvendelsen i en medlemsstat af en lovbestemmelse i en anden medlemsstat, som forbyder eller udsætter ethvert retsskridt mod et kreditinstitut efter ikrafttrædelsen af et moratorium, i tilfælde af, at der er truffet retsbevarende foranstaltninger før vedtagelsen af moratoriet
   
      Konklusion
   
   
               1)
            
            
               Artikel 3 og 9 i Europa-Parlamentets og Rådets direktiv 2001/24/EF af 4. april 2001 om sanering og likvidation af kreditinstitutter skal fortolkes således, at sanerings- eller likvidationsforanstaltninger over for et finansieringsinstitut såsom dem, der er baseret på overgangsbestemmelserne i punkt II i lov nr. 44/2009 af 15. april 2009, skal anses for foranstaltninger truffet af en administrativ eller retslig myndighed som omhandlet i disse artikler, for så vidt som de nævnte overgangsbestemmelser kun får retsvirkning gennem de retsafgørelser, hvorved et kreditinstitut bevilges et moratorium.
            
         
               2)
            
            
               Artikel 32 i direktiv 2001/24 skal fortolkes således, at den ikke er til hinder for, at en national bestemmelse såsom artikel 98 i lov nr. 161/2002 af 20. december 2002 om finansieringsinstitutter, som ændret ved lov nr. 129/2008 af 13. november 2008 — der forbød eller udsatte ethvert retsskridt mod et finansieringsinstitut fra det tidspunkt, hvor finansieringsinstituttet var omfattet af et moratorium — får retsvirkning over for retsbevarende foranstaltninger såsom de i hovedsagen omhandlede, der er truffet i en anden medlemsstat før vedtagelsen af moratoriet.
            
         
      (1)  EUT C 118 af 21.4.2012.